CELEX: E2011J0019
Language: lt
Date: 2012-11-30 00:00:00
Title: 2012 m. lapkričio 30 d. Teismo sprendimas, byloje E-19/11 – „Vín Tríó ehf.“ prieš Islandijos valstybę (Laisvas prekių judėjimas – Priimtinumas – Produktai – EEE susitarimo 11 ir 16 straipsniai – Komercinio pobūdžio valstybinės monopolijos – Taisyklės, susijusios su monopolijos buvimu ir veikimu – Produkto atrankos taisyklės – Atsisakymas parduoti alkoholinius gėrimus, kurių sudėtyje yra tokių stimuliuojamųjų priemonių kaip kofeinas – Vidaus ir importuotų produktų diskriminacija – Vidaus gamybos nebuvimas)

14.3.2013   
            
            
               LT
            
            
               Europos Sąjungos oficialusis leidinys
            
            
               C 75/15
            
         TEISMO SPRENDIMAS
   2012 m. lapkričio 30 d.
   byloje E-19/11
   „Vín Tríó ehf.“ prieš Islandijos valstybę
   (Laisvas prekių judėjimas – Priimtinumas – Produktai – EEE susitarimo 11 ir 16 straipsniai – Komercinio pobūdžio valstybinės monopolijos – Taisyklės, susijusios su monopolijos buvimu ir veikimu – Produkto atrankos taisyklės – Atsisakymas parduoti alkoholinius gėrimus, kurių sudėtyje yra tokių stimuliuojamųjų priemonių kaip kofeinas – Vidaus ir importuotų produktų diskriminacija – Vidaus gamybos nebuvimas)
   2013/C 75/08
   Byloje E-19/11 „Vín Tríó ehf.“ prieš Islandijos valstybę – dėl Reikjaviko apygardos teismo (Héraðsdómur Reykjavíkur) pagal ELPA valstybių susitarimą dėl Priežiūros institucijos ir Teisingumo Teismo įsteigimo 34 straipsnį Teismui pateikto PRAŠYMO išaiškinti, ar EEE susitarimo 11 ir 16 straipsniais draudžiama mažmeninės prekybos valstybės alkoholio monopoliui atsisakyti savo mažmeninės prekybos vietose parduoti alkoholinius gėrimus, kurių sudėtyje yra tokių stimuliuojamųjų priemonių kaip kofeinas, Teismas, sudarytas iš pirmininko Carl Baudenbacher, teisėjo pranešėjo Per Christiansen, Páll Hreinsson ir teisėjų, 2012 m. lapkričio 30 d. priėmė sprendimą, kurio rezoliucinė dalis yra tokia:
   
                
            
            
               EEE susitarimo 16 straipsnio 1 dalis nepažeidžiama, jeigu EEE valstybė numato savo teisės aktuose arba kituose administraciniuose aktuose, kad valstybės monopolį turinti mažmeninės alkoholio prekybos įmonė gali atsisakyti savo mažmeninės prekybos vietose parduoti alkoholinius gėrimus, kurių sudėtyje yra tokių stimuliuojamųjų priemonių kaip kofeinas.
            
         
                
            
            
               Tačiau tokia atrankos taisyklė turi būti taikoma tiek vidaus, tiek importuojamiems alkoholiniams gėrimams, kurių sudėtyje yra stimuliuojamųjų priemonių. Jeigu, kaip šiuo atveju, vidaus gamybos nėra ir atrankos taisykle nesiekiama apsaugoti panašių vidaus gamybos produktų, negalima manyti, kad kitų EEE valstybių prekybininkams arba produktams sudaromos nepalankios sąlygos.